
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1 

ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξή αναδασωτέας έκτασης 1,320 στρεμμάτων στη 
- θέση Κάλαμος κοινότητας Αχλαδερής Ν. Εύβοιας .. 1 
Κήρυξη αναδασωτέας έκτασης διακατεχόμενης 2,730 
στρεμμάτων στη θέση «Βάρα» περιφέρεια Κοινότητας 
Ραχών Ν. Φθιώτιδος . . 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Βεβαίωση της αυτοδίκαιης ανάκλησης της απαλλοτρίω¬ 
σης, που κηρύχθηκε με την Υ. 807/2192/12.1.1988 
(ΦΕΚ 50/26.1.1988 τ. Δ') κοινή Υπουργική απόφαση, 
για την ανέγερση κτιρίου του Κρατικού Παιδικού Σταθ¬ 
μού Νεαπόλεως, στην περιοχή ΕξαρχεΙων Αθηνών .. 3 
Αναγκαστική απαλλοτρίωση για την κατασκευή αγωγού 
συλλογής και απορροής ομβρίων υδάτων στο τμήμα 
Κακιάς Σκάλας - Καλαμάκι Υπότμημα Κινέττα - Αγ. 
θεόδωροι, περιοχή Πευκιά στην Κοινότητα Αγ. θεοδώ¬ 


ρων Κορινθίας. 4 

Αναγκαστική απαλλοτρίωση για την κατασκευή Συλλεκτή- 
ρος Σ2 στην περιοχή παράκαμψης διϋλιστηρίων της 
ΜΟΤΟΠ 011. στην Κοινότητα Αγ. θεοδώρων Κοριν¬ 
θίας . 5 

Αναγκαστική απαλλοτρίωση ακινήτων στην ΒΡΑΥΡΩΝΑ 

Αττικής για αρχαιολογικούς σκοπούς . 6 

Αναγκαστική απαλλοτρίωση ακινήτων στην «ΒΡΑΥΡΩΝΑ» 

Αττικής για αρχαιολογικούς σκοπού . 7 

Αναγκαστική απαλλοτρίωση ακινήτων στην «ΒΡΑΥΡΩΝΑ» 
Αττικής για αρχαιολογικούς σκοπούς . 8 

ΠΟΛΕΟΔΟΜΙΑ 


ΑΠΟΦΑΣΕΙΣ 

Μερική ακύρωση της ΕΠΑ/1020/5.10.93 (ΦΕΚ 1324Δ/ 
6.10.93) απόφασης του Νομάρχη Χαλκιδικής. 9 

Ακύρωση της 133/7.10.93 (ΦΕΚ 1363/Δ/19.10.1993) 
απόφασης του Νομάρχη Κέρκυρας .10 

ΑΝΑΚΟΙΝΩΣΕΙΣ 

Ειδοποίηση παρακαταθέσεως αποζημιώσεως από προ¬ 
σκύρωση ακινήτου κειμένου στην Νέα Χαλκηδόνα Αττι¬ 
κής . 11 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3672 (1) 

Κήρυξη αναδασωτέας έκτασης 1,320 στρεμμάτων στη θέση 
Κάλαμος κοινότητας Αχλαδερής Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μεταγε¬ 
νέστερα με το Ν.Δ. 532/70» και την 550/18.1.1986 από¬ 
φαση του Νομάρχη Εύβοιας «περί αναθέσεως αρμοδιοτήτων 
υπογραφής υπηρεσιακών εγγράφων». 

2. Τις διατάξεις του άρθρου 117 παρ. 3 του Συντάγματος 
της Χώρας. 

3. Τις διατάξεις του Ν. 998/79 «περί προστασίας των Δα¬ 
σών και των δασικών εν γένει εκτάσεων της Χώρας» και ειδι¬ 
κότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 180417/1180/8.7.1980, β) 182447/3049/24.9.1980. 

5. Την 3714/14.12.93 αναφορά του Δασαρχείου Αλφερίου 
περί κηρύξεως αναδασωτέας έκτασης 1,320 στρεμ. στη θέση Κά¬ 
λαμος του δημόσιου δάσους της Κοινότητας Αχλαδερής που εκ¬ 
χερσώθηκε με σκοπό την κατάληψή της από τον Αθανάσιο Μάτσο 
και τον Σταμάτη Χαλκούτση, αποφασίζουμε: 

Κηρύσσουμε αναδασωτέα με σκοπό τη διατήρηση του χα¬ 
ρακτήρα της δασικής έκτασης και την προστασία και ανά¬ 
πτυξη της δασικής βλάστησης με τεχνιτή αναγέννηση (βάσει 
προγράμματος του Δασαρχείου Αλιβερίου) την έκταση των 
ενός στρέμματος και τριακοσίων είκοσι χιλιοστών του στρέμ¬ 
ματος (1,320) που βρίσκεται στη θέση Κάλαμος του δημόσιου 
δάσους Αχλαδερής Ν. Εύβοιας, προσδιορίζεται από τα στοι¬ 
χεία (ΑΒΓΔΕΑ) και έχει όρια: 

Ανατολικά: Δημόσιες δασικές εκτάσεις και πέραν θά¬ 
λασσα. 

Δυτικά: Δημόσιες δασικές εκτάσεις και αγροτική έκταση. 

Βόρεια: Δημόσιες δασικές εκτάσεις. 

Νότια: Δημόσιες δασικές εκτάσεις και πέραν θάλασσα, 
όπως φαίνεται στο συνημμένο διάγραμμα, που αποτελεί ανα¬ 
πόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χαλκίδα, 22 Δεκεμβρίου 1993 
Με εντολή Νομάρχη 
Ο Δ/ντής Δασών 
ΖΗΣΗΣ ΕΥΑΓ. ΣΤΑΜΑΤΟΥΚΟΣ 

Αριθ. 4191 (2) 

Κήρυξη αναδασωτέας έκτασης διακατεχόμενης 2,730 

στρεμμάτων στη θέοη «Βάρα» περιφέρεια Κοινότητας 

Ραχών Ν. Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. Θ98/79 «περί προστασίας των 
Δασών κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980, β) 182447/3049/24.9. 
1980. 

5. Την 7894/27.12.93 πρόταση του Δασαρχείου Λαμίας 
με την οποία προτείνεται η κήρυξη της έκτασης που ανα- 
φέρεται στο θέμα ως αναδασωτέας. 

6. Την 22961/85 απόφαση του Νομάρχη Φθιώτιδος 
«περί παραχωρήσεως αρμοδιοτήτων», αποφασίζουμε: 

Κηρύσσουμε αναδασωτέα με σκοπό την επαναδημιουρ- 


γΐα της δασικής βλαστήσεως που καταστράφηκε από εκ- 
χέρσωση το Α' 10/μερο Νοεμβρίου 1993 και θα επιτευ¬ 
χθεί με φυσική αναγέννηση και τη διατήρηση του χαρα¬ 
κτήρα της δασικής έκτασης, ώστε να αποκλεισθεί η διά¬ 
θεση αυτής για άλλο σκοπό τη διακατεχόμενη έκταση εμ- 
βαδού 2,730 στρέμματα που βρίσκεται στη θέοη Βάρα πε¬ 
ριφέρειας Κοινότητας Ραχών και προσδιορίζεται από τα 
στοιχεία 13,14,15,16,17,18, 22, 25,28, 27,28, 29,13 
και έχει όρια: 

Ανατολικά: Διακατεχόμενη δασική έκταση. 

Δυτικά: Διακατεχόμενη δασική έκταση. 

Βόρεια: Διακατεχόμενη δασική έκταση. 

Νότια: Χέρσα έκταση (παραλιακή), όπως φαίνεται στο 
συνημμένο διάγραμμα, που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Λαμία, 27 Δεκεμβρίου 1993 

Με εντολή Νομάρχη 
Ο Δ/ντής Δασών 
ΔΗΜ. ΤΣΟΥΤΣΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1148500/8988/0010 (3) 

Βεβαίωση της αυτοδίκαιης ανάκλησης της απαλλοτρίω¬ 
σης, που κηρύχθηκε με την Υ. 807/12.1.1988 (ΦΕΚ 
50/28.1.1988 τ. Δ') κοινή Υπουργική απόφαση, για την 
ανέγερση κτιρίου του Κρατικού Παιδικού Σταθμού Νε- 
απόλεως, στην περιοχή ΕξαρχεΙων Αθηνών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου 11 του Ν.Δ. 
12/797/1971 «περί αναγκαστικών απαλλοτριώσεων». 

2. Την Υ. 807/1292/21.1.1988 (ΦΕΚ 50/26.1.1988 τ. 
Δ'), κοινή Υπουργική απόφαση σχετικά με την κήρυξη ανα¬ 
γκαστικής απαλλοτρίωσης για την ανέγερση κτιρίου του 
Κρατικού Παιδικού Σταθμού Νεαπόλεως, στην περιοχή 
ΕξαρχεΙων Αθηνών. 

3. Το γεγονός ότι η απαλλοτρίωση αυτή δε συντελέ- 
στηκε εμπρόθεσμα. 

4. Την αριθ. ΔΥ3α/οικ/850/25.10.1993 απόφαση 
«Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοιν. Ασφαλίσεων Εμμανουήλ Σκουλάκη». 

5. Την Γ.Υ.5246/14.10.1993 (ΦΕΚ 829/20.10.93 τ. Β) 
κοινή απόφαση του Πρωθυπουργού και του Υπουργού Οι¬ 
κονομικών, σχετικά με την ανάθεση αρμοδιοτήτων στους 
Υφυπουργούς Οικονομικών, βεβαιώνουμε: 

Ότι η απαλλοτρίωση που κηρύχθηκε με την Υ.807/ 
2192/12.1.1988 (ΦΕΚ 50/26.1.1988 τ. Δ’) κοινή Υπουρ¬ 
γική απόφαση, για την ανέγερση κτιρίου του Κρατικού 
Παιδικού Σταθμού Νεαπόλεως, έκτασης συνολικού εμβα- 
δού 603,40 τετρ. μέτρων, που βρίσκεται στην οδό Μεθώ¬ 
νης περιοχής ΕξαρχεΙων Αθηνών Νομού Αττικής και φαί¬ 
νεται με κλίμακα 1:200 και με στοιχεία Α, Β, Κ, I, Α, στο 
από Δεκεμβρίου 1983 κτηματολογικό διάγραμμα - πί¬ 
νακα, που συντάχθηκε από τον Δημήτρη Ε. Ζιώγα και θεω¬ 
ρήθηκε από την τοπογράφο μηχανικό της Δ/νσης Πολεο¬ 
δομίας Διαμ. Αθηνών Πετρούλα Φλουράκη, στις 
18.5.1984, ανακλήθηκε αυτοδίκαια ως προς ολόκληρη 
την έκταση, γιατί δε συντελέστηκε εμπρόθεσμα. 

Η πράξη αυτή να δημοσιευθεΐ στην Εφημερίδα της Κυ- 
βερνήσεως. 

Αθήνα, 23 Δεκεμβρίου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΕΜΜ. ΣΚΟΥΛΑΚΗΣ 

--♦- 

Αριθ. 1156155/9320/0010 , (4) 

Αναγκαστική απαλλοτρίωση για την κατασκευή αγωγού 
συλλογής και απορροής ομβρίων υδάτων στο τμήμα 
Κακιάς Σκάλας - Καλαμάκι Υπότμημα Κινέττα - Αγ. 
θεόδωροι, περιοχή Πευκιά στην Κοινότητα Αγ. θεοδώ¬ 
ρων Κορινθίας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 


1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινώΥ απαλλοτριώ¬ 
σεων». 

2. Τις διατάξεις του άρθρου 33 του Ν. Δ/τος 3881 /1958 
«περί έργων εγγείων βελτιώσεων». 

3. Τις διατάξεις του άρθρου 34 του Ν. 2040/1992 (ΦΕΚ 
70/23.4.1992 τ. Α ). 

4. Την Γ.Υ. 5246/14.10.1993 (ΦΕΚ 829/20.10.93 τ. 
Β') κοινή απόφαση του Πρωθυπουργού και του Υπουργού 
Οικονομικών, σχετικά με την ανάθεση αρμοδιοτήτων 
στους Υφυπουργούς Οικονομικών. 

5. Την αριθ. 71/1993 απόφαση του Πρωθυπουργού για 
την ανάθεση αρμοδιοτήτων στον Αναπληρωτή Υπουργό 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη κατασκευή 
αγωγού συλλογής και απορροής ομβρίων υδάτων στο 
τμήμα Κακιάς Σκάλας - Καλαμάκι, Υπότμημα Κινέττα - 
Αγ. θεόδωροι, περιοχή Πευκιά, στην Κοινότητα Αγ. θεο¬ 
δώρων Κορινθίας, έκτασης εμβαδού 5.104 τετρ. μέτρων, 
η οποία εικονίζεται με κλίμακα 1:1.000, στο από Ιουλίου 
1993 και με αριθμό σχεδίου 1 κτηματολογικό διάγραμμα 
και στον αντίστοιχο κτηματολογικό πίνακα της Δ/νσης 
Οδικών Έργων του Υπουργείου Περιβάλλοντος, Χωροτα¬ 
ξίας και Δημ. Έργων, τα οποία έχει συντάξει για την ανά- 
δοχο (Κοινοπραξία ΑΤΤΙ - ΚΑΤ Α.Τ.Ε. - ΘΕΣΣΑΛΙΚΗ 
Α.Τ.Ε. ΚΑΣΤΩΡ Α.Ε.) ο Νικόλαος Σκαρλάτος και έχει θεω¬ 
ρήσει ο Δ/ντής της Διεύθυνσης Απαλλοτριώσεων και.Το- 
πογραφήσεων Δ12 του Υ.ΠΕ.ΧΩ.ΔΕ. Κων/νος Δεσύπρης, 
στις 16.7.1993. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1. Στάμου Βασίλειος, 

2. θεοδωρόπουλος Γεώργιος, 

3. Στάμου Χρήστος κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη του, που θα αντιμετωπισθεί από τις πιστώσεις του 
προγράμματος Δημοσίων Επενδύσεων για έργα αρμοδιό¬ 
τητας της Γενικής Γραμματείας Δημοσίων Έργων (έργο 
αριθ. 9071542), χαρακτηρίζεται δε ως κατεπείγουσα κα¬ 
θόσον αφορά έργο της βασικής υποδομής της χώρας που 
επηρεάζει την οικονομική και κοινωνική ανάπτυξη αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1993 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 


ΑΛΕΞ. ΠΑΠΑΔΟΠΟΥΛΟΣ 


ΠΑΝ. ΣΟΥΛΑΔΑΚΗΣ 

Αριθ. 1156156/9319 (5) 

Αναγκαστική απαλλοτρίωση για την κατασκευή Συλλεκτή- 

ρος Σ2 στην περιοχή παράκαμψης διϋλιστηρίων της 

ΜΟΤΟΡ ΟΙΙ. στην Κοινότητα Αγ. θεοδώρων Κοριν¬ 
θίας. 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τινών απαλλοτριώ¬ 
σεων». 

2. Τις διατάξεις του άρθρου 33 του Ν. Δ/τος 3881/1956 
«περί έργων εγγείων βελτιώσεων». 

3. Τις διατάξεις του άρθρου 34 του Ν. 2040/1992 (ΦΕΚ 
70/23.4.1992 τ.Α ). 

4. Την απόφαση 71/26.10.1993 του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
ΠΕΡ-ΧΩ-ΔΕ Γιάννη Σουλαδάκη» ΦΕΚ 834Β. 

5. Την Γ.Υ. 5246/14.10.1993 (ΦΕΚ 829/20.10.1993 
τ.Β’) κοινή απόφαση του Πρωθυπουργού και του Υπουρ¬ 
γού Οικονομικών, σχετικά με την ανάθεση αρμοδιοτήτων 
στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή Συλλεκτήρος Σ2 στην περιοχή παράκαμψης διΟλι- 
στηρίων της ΜΟΤΟΗ ΟΙΙ_ στην Κοινότητα Αγ. θεοδώρων 
Κορινθίας, έκτασης εμβαδού 2.355 μ2, η οποία εικονίζε- 
ται με κλίμακα 1:500, στο από Ιουλίου 1993 κτηματολο- 
γικό διάγραμμα και στόν αντίστοιχο κτηματολογικό πίνακα 
της Δ/νσης Απαλλοτριώσεων (Δ12) του Υπουργείου Περι¬ 
βάλλοντος, Χωροταξίας και Δημ. Έργων, τα οποία έχει συ- 
ντάξει ο Κων/νος Μιχαλόπουλος και έχει θεωρήσει ο Δ/ 
ντης της Δ/νσης Απαλλοτριώσεων του ιδίου Υπουργείου 
Κων/νος Δεσύπρης, στις 9.7.1993. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Τ.Ε.Ο. (Ταμείο Εθνικής Οδο¬ 
ποιίας), 2) Μπενιάρης Γεώργιος κ.λ.π. 

Η απαλλοτρίωση κηρύσσεται υπέρ του Δημοσίου και με 
δαπάνη του, που θα αντιμετωπισθεΙ από τις πιστώσεις του 
προγράμματος Δημοσίων Επενδύσεων για έργα αρμοδιό¬ 
τητας της Γ ενικής Γ ραμματεΐας Δημοσίων Έργων (έργο 
αριθμ. 9071542), χαρακτηρίζεται δε ως κατεπείγουσα κα¬ 
θόσον αφορά έργο της βασικής υποδομής της χώρας που 
επηρεάζει την οικονομική και κοινωνική ανάπτυξη αυτής. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 17 Δεκεμβρίου 1993 

οι ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΛΕΞ. ΠΑΠΑΔΟΠΟΥΛΟΣ ΓΙΑΝΝΗΣ ΣΟΥΛΑΔΑΚΗΣ 


Αριθ. 3592/1219/Φ7δ/93 (6) 

Αναγκαστική απαλλοτρίωση ακινήτων στην ΒΡΑΥΡΩΝΑ 
Αττικής για αρχαιολογικούς σκοπούς. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινών απαλλοτριώ¬ 
σεων». 

2. Τις διατάξεις του άρθρου 1 του Νόμου Β Ρ Ξ Ζ/1893 
σε συνδυασμό με το άρθρο 17 του Π.Δ. 1521/1942 «περί 
αναγκαστικής απαλλοτριώσεως ακινήτων προς συντήρη- 
σιν η ανεύρεσιν αρχαιοτήτων». 

3. Τη σύμφωνη γνώμη του Κεντρικού Αρχαιολογικού 
Συμβουλίου που εκφράστηκε με τις αριθμ. 39/1.11.88 και 
35/31.10.89 πράξεις του ΚΑΣ. 

4. Το αριθ. Φ. ΥΠΠΟ/ΑΠΑΛΛ/Φ291 /5107/187 έγ¬ 
γραφο του Υπουργείου Πολιτισμού και Επιστημών, απο¬ 
φασίζουμε: 

Κηρύσσουμε την αναγκαστική απαλλοτρίωση, λόγω δη¬ 
μόσιας ωφέλειας, έκτασης 221 και 44μ2, που βρίσκεται 
στη θέση «ΒΡΑΥΡΩΝΑ» Αττικής για αρχαιολογικούς σκο¬ 
πούς και ειδικώτερα για την προστασία, συντήρηση και 
ανάδειξή του αρχαιολογικού χώρου της Βραυρώνας. 

Η απαλλοτριούμενη έκταση φαίνεται με τα στοιχεία 154 
και 155 αντίστοιχα στο κτηματολογικό διάγραμμα και τον 
επ' αυτού κτηματολογικό πίνακα του μηχανικού Β.Ξ. ΞαφΙ- 
τσα που θεωρήθηκε την 20.1.1993 από τον Δ/ντή Αποτυ¬ 
πώσεων και Συντηρήσεως κτιρίων του Ταμείου Αρχαιολο¬ 
γικών Πόρων και Απαλλ/σεων. 

Στην απαλλοτριούμενη έκταση δικαιώματα κυριότητας 
προβάλλει ο Δήμος I. Χασιώτης. 

Η απαλλοτρίωση κηρύσσεται υπέρ του Ελληνικού Δημο¬ 
σίου με δαπάνες του Ταμείου Αρχαιολογικών Πόρων και 
Απαλλοτριώσεων. 

Η απόφαση αυτή να δημοσιευθεΙ στην Εφημερίδα της 
Κυβέρνησης. 

Χολαργός, 20 Δεκεμβρίου 1993 

Ο Νομάρχης 
ΝΙΚΟΛΑΟΣ ΠΕΡΚΙΖΑΣ 
-♦- 

Αριθ. 3593/1220/Φ75/94 (7) 

Αναγκαστική απαλλοτρίωση ακινήτων στην «ΒΡΑΥΡΩΝΑ» 
Αττικής για αρχαιολογικούς σκοπούς. 

. Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1) Τις διατάξεις του Π.Δ. 797/71 «Περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/ 
τος 139 «περί αρμοδιότητας των Νομαρχών προς κήρυξιν 
αναγκαστικών τινών απαλλοτριώσεων». 

2. Τις διατάξεις του άρθρου 1 του Νόμου Β.Ρ.Ξ.Ζ /1893 
σε συνδυασμό με το άρθρο 17 του Ν.Δ. 1521/1942 «περί 
αναγκαστικής απαλλοτριώσεως ακινήτων προς συντήρη- 
σιν ή ανεύρεσιν αρχαιοτήτων». 

3. Τη σύμφωνη γνώμη τού Κεντρικού Αρχαιολογικού 
Συμβουλίου που εκφράστηκε μέ την αριθ- 50/20.12.80 
πράξη του ΚΑΣ. 

4. Το αριθ. Φ.ΥΠΠΟ /ΑΠΠΑΛΛ/Φ208/46858/1535 έγ¬ 
γραφο του Υπουργείου Πολιτισμού και Επιστημών αποφα¬ 
σίζουμε: 

Κηρύσσουμε την αναγκαστική απαλλοτρίωση λόγω δη¬ 
μόσιας ωφέλειας έκτασης, 1106 μ2, που βρίσκεται στη 
θέση «ΒΡΑΥΡΩΝΑ» Αττικής για αρχαιολογικούς σκοπούς 
και ειδικώτερα για την προστασία, συντήρηση και ανά¬ 
δειξη του αρχαιολογικού χώρου της Βραυρώνας. 

Η απαλλοτριούμενη έκταση φαίνεται με τα στοιχεία ΑΚ 
83& 83α στο κτηματολογικό διάγραμμα και τον επ’ αυτού 
κτηματολογικό πίνακα του μηχανικού Β. Ξ. ΞαφΙτσα που 
θεωρήθηκε με την 3.11.81 από τον Δ/ντή Αποτυπώσεων 
και Συντηρήσεως κτιρίων του Ταμείου Αρχαιολογικών Πό¬ 
ρων και Απαλλ/σεων. 

Στην απαλλοτριούμενη έκταση δικαιώματα κυριότητας 
προβάλλει η Αγγελική Αναστασίου ΤριπολΙτη. 

Η απαλλοτρίωση κηρύσσεται υπέρ του Ελληνικού Δημο¬ 
σίου με δαπάνες του Ταμείου Αρχαιολογικών Πόρων και 
Απαλλοτριώσεων. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Χολαργός, 20 Δεκεμβρίου 1993 

Ο Νομάρχης 
ΝΙΚΟΛΑΟΣ ΠΕΡΚΙΖΑΣ 

-♦- 

Αριθ. 3594/1221 /Φ7δ/95 (8) 

Αναγκαστική απαλλοτρίωση ακινήτων στην «ΒΡΑΥΡΩΝΑ» 
Αττικής για αρχαιολογικούς σκοπούς. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1) Τις διατάξεις του Π.Δ. 797/71 «Περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/ 
τος 139 «περί αρμοδιότητας των Νομαρχών προς κήρυξιν 
αναγκαστικών τινών απαλλοτριώσεων». 

2. Τις διατάξεις του άρθρου 1 του Νόμου Β.Ρ.Ξ.Ζ /1893 
σε συνδυασμό με το άρθρο 17 του Ν.Δ. 1521/1942 «περί 
αναγκαστικής απαλλοτριώσεως ακινήτων προς συντήρη- 
σιν ή ανεύρεσιν αρχαιοτήτων». 

3. Τη σύμφωνη γνώμη του Κεντρικού Αρχαιολογικού 
Συμβουλίου που εκφράστηκε με την αριθ. 39/1.11.88 & 
35/31.10.89 πράξεις του ΚΑΣ. 

4. Το αριθ. Φ.ΥΠΠΟ /ΑΠΠΑΛΛ/Φ226/32841 /1091 έγ¬ 
γραφο του Υπουργείου Πολιτισμού και Επιστημών, απο¬ 
φασίζουμε: 

Κηρύσσουμε την αναγκαστική απαλλοτρίωση λόγω δη¬ 
μόσιας ωφέλειας, έκτασης 1490 μ2, που βρίσκεται στη 
θέση «ΒΡΑΥΡΩΝΑ» Αττικής για αρχαιολογικούς σκοπούς 
και ειδικώτερα για την προστασία, συντήρηση και ανά¬ 
δειξη του αρχαιολογικού χώρου της Βραυρώνας. 

Η απαλλοτριούμενη έκταση φαίνεται με τα στοιχεία ΑΚ 
3 στο κτηματολογικό διάγραμμα και τον επ' αυτού κτημα- 
τολογικό πίνακα του μηχανικού Β. Ξ. ΞαφΙτσα που θεωρή¬ 
θηκε με την 10.2.89 από τον Δ/ντή Αποτυπώσεων και Συ¬ 
ντηρήσεως κτιρίων του Ταμείου Αρχαιολογικών Πόρων και 
Απαλλ/σεων. 

Στην απαλλοτριούμενη έκταση δικαιώματα κυριότητας 
προβάλλουν οι Κων/νος & Νικόλαος Σταύρου του Σπυρί¬ 
δωνος. 

Η απαλλοτρίωση κηρύσσεται υπέρ του Ελληνικού Δημο¬ 
σίου με δαπάνες του Ταμείου Αρχαιολογικών Πόρων και 
Απαλλοτριώσεων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Χολαργός, 20 Δεκεμβρίου 1993 

Ο Νομάρχης 
ΝΙΚΟΛΑΟΣ ΠΕΡΚΙΖΑΣ 

-»- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 112675/8575 (θ) 

Μερική ακύρωση της ΕΠΑ/1020/5.10.93 (ΦΕΚ 1324Δ/ 
6.10.93) απόφασης του Νομάρχη Χαλκιδικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. δ/τος της 17.7.1923 «περί σχε¬ 
δίων πόλεων κ,λ.π.» όπως τροποποιήθηκε μεταγενέ¬ 
στερα. 

2. Τις διατάξεις του άρθρου 8 του ν. 3200/1955 «περί 
διοικητικής αποκεντρώσεως». 

3. Τις διατάξεις α) του άρθρου 23 του ν. 1558/1985 
“Κυβέρνηση και Κυβερνητικά Οργανα" (ΦΕΚ 137/Α/ 
28.7.1985), β) του άρθρου 9 του π. δ/τος 437/1985 “Κα¬ 
θορισμός και ανακατανομή των αρμοδιοτήτων των Υπουρ¬ 
γείων" (Α 157). 

4. Τις διατάξεις του π. δ/τος 183/1986 “Εγκριση τροπο¬ 
ποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες" (Α 70). 

5. Την 67598/758/16.6.1992 απόφαση “Μεταβίβαση 
αρμοδιοτήτων του Υφυπουργού Περιβάλλοντος, Χωροτα¬ 
ξίας και Δημοσίων Εργων στον Γενικό Γραμματέα, στους 
Γενικούς Διευθυντές και στους προϊσταμένους Διευθύν¬ 
σεων και Τμημάτων του Υπουργείου Περιβάλλοντος Χω¬ 
ροταξίας και Δημοσίων Έργων”(Α 435). 

6. Την ΕΠΑ/1020/93 ΦΕΚ 1324Δ/6.10.93) απόφαση 
του Νομάρχη Χαλκιδικής με την οποία εγκρίθηκε τμήμα 
της Πολεοδ. Μελέτης στην περιφ. Αγ. Γεωργίου Νικήτης 
Χαλκιδικής και τροποποιήθηκε το ήδη εγκεκριμένο με την 
1018/91 απόφαση ρυμ. σχέδιο. 

7. Την εμπρόθεσμη προσφυγή των Μαρίας και Αθανα¬ 
σίου Καραδήμου που περιήλθε στην υπηρεσία μας την 
11.11.93 και στρέφεται κατά της παραπάνω νομαρχιακής 
αποφάσεως. 

8. Τις διατάξεις του π.δ. 20/30.8.85 (ΦΕΚ 414Δ) όπως 
τροποποιήθηκε και συμπληρώθηκε με το π.δ. 14/23.2.87 
(ΦΕΚ 133Δ). 

Επειδή, κατά την έγκριση ή τροποποίηση του σχεδίου 
πρέπει να επιδιώκεται η ίση μεταχείριση των ιδιοκτησιών 
από την άποψη της κατανομής των ρυμοτομικών βαρών, 
συγχωρουμένης της παρέκκλισης από την αρχή αυτή, 
μόνο εφ’ όσον υπάρχουν ειδικοί λόγοι που επιβάλλουν 
αυτή (Σ.τ.Ε. 1564, 538, 540/83). 

Επειδή, ο ισχυρισμός των προσφευγόντων, ότι η προ- 
σβαλλομένη απόφαση δεν είναι νόμιμη και πρέπει να ακυ¬ 
ρωθεί αφού ο Νομάρχης υιοθετώντας με αυτή την άποψη 
του Κοινοτικού Συμβουλίου Νικήτης, ενέκρινε την διά¬ 
νοιξη δρόμου μεταξύ των Ο.Τ. 73 και 74 σε βάρος μόνο 
της ιδιοκτησίας των με αριθ. 16 χωρίς κατά την πολεοδο- 
μική αυτή ρύθμιση να επιδιώκεται η ίση μεταχείριση των 
ιδιοκτησιών 16 και 23 από την άποψη της κατανομής των 

πολεοδομικών βαρών, πρέπει να γίνει δεκτός γιατί όπως 
αναφέρεται και στο με αριθ. ΕΠΑ 1489/93 έγγραφο του 
ΤΠ και ΠΕ Νομαρχίας Χαλκιδικής η υπόψη ρύθμιση γίνεται 
σε βάρος της ιδιοκτησίας 16 των προσφευγόντων, χωρίς 
να ληφθει υπόψη ο υπάρχων δρόμος, τμήμα του οποίου 
καταργείται και σε μελλοντική τακτοποίηση θα προσκυ¬ 
ρωθεί στην ιδιοκτησία 23 και περαιτέρω χωρίς να εκτίθε¬ 
νται οι ειδικοί εκείνοι λόγοι βάσει των οποίων συγχωρείται 
η μονομερής επιβάρυνση της (16) ιδιοκτησίας, παρέλκει 
δε η εξέταση των λοιπών ισχυρισμών. 

Επειδή, μετά τα παραπάνω, πρέπει να γίνει δεκτή η 
προσφυγή των Μαρίας και Αθανασίου Καραδήμου και να 
ακυρωθεί ως προς το σημείο αυτό η προσβαλλόμενη από¬ 
φαση του Νομάρχη Χαλκιδικής και να αναπεμφθεί η υπό¬ 
θεση στον ίδιο Νομάρχη για νέα νόμιμη κρίση, αποφασί¬ 
ζουμε: 

1. Γίνεται δεκτή η προσφυγή Μαρίας και Αθανασίου Κα¬ 
ραδήμου. 

2. Ακυρώνεται μερικά η με αριθ. ΕΠΑ 1023/93 (ΦΕΚ 
1324 Δ793) απόφαση του Νομάρχη Χαλκιδικής. 

3. Αναπέμπεται η υπόθεση στον ίδιο Νομάρχη για νέα 
νόμιμη κρίση σύμφωνα με το σκεπτικό. 

Η απόφαση συτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 1994 
Με εντολή Νομάρχη 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

- »- 

Αριθ. 112386/8589 (10) 

Ακύρωση της 133/7.10.93 (ΦΕΚ 1363/Δ/19.10.1993) 
απόφασης του Νομάρχη Κέρκυρας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. δ/τος της 17.7.1923 «Περί σχε¬ 
δίων πόλεων κ.λ.π.» όπως τροποποιήθηκε μεταγενέ¬ 
στερα. 

2. Τις διατάξεις του άρθρου 8 του ν. 3200/1955 «Περί 
διοικητικής αποκεντρώσεως». 

3. Τις διατάξεις α) του άρθρου 23 του ν. 1558/1985 
«Κυβέρνηση και Κυβερνητικά Οργανα» (ΦΕΚ 137/Α/ 
28.7.1985, β) του άρθρου 9 του π. δ/τος 437/1985 «Κα¬ 
θορισμός και ανακατανομή των αρμοδιοτήτων των Υπουρ¬ 
γείων» (Α' 157). 

4. Τις διατάξεις του π. δ/τος 183/1986 «Έγκριση τρο¬ 
ποποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες» (Α' 70). 

5. Την 67598/758/16.6.1992 απόφαση «Μεταβίβαση 
αρμοδιοτήτων του Υφυπουργού Περιβάλλοντος, Χωροτα¬ 
ξίας και Δημοσίων Εργων στον Γενικό Γραμματέα, στους 
Γενικούς Διευθυντές και στους προϊσταμένους Διευθύν¬ 
σεων και Τμημάτων του Υπουργείου Περιβάλλοντος Χω¬ 
ροταξίας και Δημοσίων Έργων» (Α’ 435). 

6. Την 133/7.10.93 ΦΕΚ 1363/Δ/93 απόφαση του Νο¬ 
μάρχη Κέρκυρας «Επαναδιατύπωση της ΤΠ/3339/ 
15.4.93 απόφασης για τον επανακαθορισμό των ορίων, 
όρων και περιορισμών δόμησης και κατηγοριοποίηση του 
οικισμού «Άγιος Γεώργιος Αργυράδων» Ν. Κέρκυρας. 

7. Την εμπρόθεσμη προσφυγή τού Τ.Ε.Ε. Τμήμα Κέρ¬ 
κυρας που περιήλθε στην υπηρεσία μας την 12.11.93 και 
στρέφεται κατά της παραπάνω νομαρχιακής αποφά- 
σεως. 


Επειδή σύμφωνα με το άρθρο 4 παρ. 1 του από 24.4.85 
(ΦΕΚ 181/Δ/85) Π.Δ/τος, όπως τροποποιήθηκε και 
ισχύει, για οικισμούς περιαστικούς ή παραλιακούς ή τουρι¬ 
στικούς κ.λ.π., το όριο ορίζεται από την γραμμή που περι- 
βάλλε τα συνεκτικά τμήματα καθώς και τα όρια των εγκε¬ 
κριμένων σχεδίων. Τα πιό πάνω όρια πρέπει κατά το δυνα¬ 
τόν να προσδιορίζουν ενιαία έκταση του οικισμού που να 
περιλαμβάνει τα συνεκτικά τμήματα, τις τυχόν περιοχές 
με εγκεκριμένα σχέδια και περιοχές με αραιότερη δόμηση 
που στο σύνολο αποτελούν το διαμορφωμένο πολεοδο- 
μικό ιστό του οικισμού. 

Τα όρια του οικισμού για να συμπεριλάβουν τις παρα¬ 
πάνω περιοχές με αραιότερη δόμηση δεν εκτείνονται 
κατά κανόνα πέραν των 10Ομ, απο τα όρια των συνεκτικών 
τμημάτων του. 

Επειδή από τα στοιχεία του φακέλου προκύπτει ότι ο 
Νομάρχης Κέρκυρας κατά παράβαση του παραπάνω άρ¬ 
θρου, προέβη εκ νέου με την προσβαλλόμενη απόφαση 
στον επανακαθοριμό των ορίων του οικισμού «Άγιος Γε- 
ώργιος» Αργυράδων ακριβώς όπως αυτά είχαν ορισθεί και 
με την προηγούμενη απόφασή του, που ακυρώθηκε με 
την αρ. 74777/4183/5.8.93 απόφαση Γ ενικού Γ ραμμα- 
τέα ΥΠΕΧΩΔΕ για κακή εφαρμογή των σχετικών διατά¬ 
ξεων, με αποτέλεσμα να συμπεριλαμβόνονται στα καθορι¬ 
ζόμενα όρια αφ’ ενός το ανεξάρτητο τμήμα με στοιχεία 
83-84-85-86-87-88-89-90-91-92-93-83 που δεν βρί¬ 
σκεται σε επαφή με τα όρια του οικισμού για να μπορεί να 
συμπεριληφθεί σε αυτά και αφ' ετέρου τα αραιοδομημένα 
ή σχεδόν αδόμητα τμήματα με στοιχεία 32-33-34-35-36- 
37-38-39-40-41-42-43-44-45 και 3-4-5-6-7-θ, όπως 
αυτά φαίνονται στο τοπογραφικό διάγραμμα που συνο¬ 
δεύει την εν λόγω απόφαση. 

Για τον λόγο αυτό γίνονται δεκτοί οι σχετικοί ισχυρισμοί 
του Τ.Ε.Ε. Κέρκυρας ότι δηλ. η προσβαλλόμενη νομαρ¬ 
χιακή απόφαση καθόρισε κατά παράβαση των δ/ξεων του 
Π. Δ/τος της 24.4.85 (ΦΕΚ 181 Δ) τα όρια του οικισμού 
υπερβολικά μεγάλα χωρίς να λάβει υπόψη την ιδιαιτερό¬ 
τητα του φυσικού τοπίου της περιοχής. Παρέκλει δε η εξέ¬ 
ταση των λοιπών ισχυρισμών. 

Επειδή μετά τα παραπάνω, πρέπει να ακυρωθεί η προ¬ 
σβαλλόμενη νομαρχιακή απόφαση με αρ. 133/7.10.93, 
γιατί παράβαση νόμου αποφασίζουμε: 

1. Γίνεται δεκτή η προσφυγή του ΤΕΕ Κέρκυρας. 

2. Ακυρώνεται η με αρ. 133/7.10.93 απόφαση του Νο¬ 
μάρχη Κέρκυρας, σύμφωνα με το σκεπτικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 1994 

Με Εντολή Υπουργού 
Ο Γενικός Γραμματέας 
ΑΛΕΚΟΣ ΒΟΥΛΓΑΡΗΣ 

-♦- 

ΑΝΑΚΟΙΝΩΣΕΙΣ 

( 11 ) 

Ειδοποίηση παρακαταθέσεως αποζημιώσεως από προ¬ 
σκύρωση ακινήτου κειμένου στην Νέα Χαλκηδόνα Αττι¬ 
κής. 

Με την υπ’ αριθμό 13/90 πράξη προσκύρωσης αναλογι¬ 
σμού και αποζημίωσης λόγω ρυμοτομίας της Πολεοδομίας 
Αθηνών που επικυρώθηκε με την υπ’ αριθμό 25546/ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


755/90 απόφαση της Νομαρχίας Αθηνών, προσκυρώθηκε 
στην ιδιοκτησία πρώην της Ελένης Δημητριάδη και ήδη 
ιδιοκτησία Ελευθερίου Παπαδάκη του Μιχαήλ, ΗλΙα Παπα- 
δάκη του Μιχαήλ και Κων/νου Παπαδάκη του Μιχαήλ 
τμήμα οικοπέδου υπό στοιχεία (1-2-3-4-1) εμβαδού 
49,90 τ.μ. κειμένου εις την Νέα Χαλκηδόνα Αττικής και 
επί της οδού Περισσού, ψερομένου στην πράξη ως ιδιο¬ 
κτησίας της Χρυσαλλίδος Α.Ε. 

Με την υπ’ αριθμ. 940/1993 απόφαση του Μονομελούς 
Πρωτοδικείου Αθηνών καθορίστηκε προσωρινά τιμή μο- 
νάδος του προπεριγραφομένου οικοπεδικού τμήματος το 
ποσό των δρχ. 22.000 κατά τ.μ. και οι παραπάνω ιδιοκτή¬ 
τες κατέθεσαν στο ταμείο Παρακαταθηκών και Δανείων 
Αθηνών ποσό 1.097.800 δρχ. για το οποίο εκδόθηκε το 


υπ’ αριθμ. 2155/5.1.1994 γραμμάτιο συστάσεως παρα¬ 
καταθήκης για να αποδοθεί στους δικαιούχους που θα 
αναγνωρισθούν με δικαστική απόφαση. 

Το παραπάνω γραμμάτιο συστάσεως παρακαταθήκης 
κατατέθηκε στον Συμβολαιογράφο Αθηνών Ιωάννη Τζήμα 
και συντάχθηκε η υπ’ αριθμ. 2828/7.1.94 πράξη της (Αρ. 
διπλοτύπου εισπραξ. ΔΟΥ Γενικών Εσόδων Αθηνών 
8981413/7.1.1994. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα 7 Ιανουάριου 1994 

Ο Πληρεξούσιος Δικηγόρος 
ΑΓΓΕΛΟΣ ΑΓΓΕΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



